B. Osobitná časť

A.    Osobitná časť
 
K čl. I
 
K bodu 1
Transpozícia smernice, ktorou sa dopĺňa výkon odborných pracovných činností farmaceuta po absolvovaní predpísaného štúdia.
 
K bodu 2
Zosúladenie stupňov vzdelania, v ktorých sa môže pôrodná asistentka vzdelávať na vysokých školách so Sústavou študijných odborov Slovenskej republiky vydanou Ministerstvom školstva, vedy, výskumu a športu Slovenskej republiky. 
 
K bodu 3
            Legislatívno-technická úprava textu nadväzujúca na bod 2. 
 
K bodu 4
Legislatívno-technická úprava.
 
K bodu 5
Zosúladenie so Sústavou špecializačných odborov a  sústavou certifikovaných pracovných činností  (príloha č. 3 časť N nariadenia vlády Slovenskej republiky č. 296/2010 Z. z.).
 
K bodu 6
Odstránenie technickej chyby.
 
K bodu 7
Úprava súvisiaca s navrhovanou zmenou časti AA v prílohe č. 1 (13. bod).
 
K bodu 8
Transpozícia smernice, ktorá umožňuje započítanie časti ukončeného špecializačného štúdia lekára po splnení predpísaných požiadaviek.
 
K bodu 9
Predĺženie lehoty na získanie odbornej spôsobilosti na riadenie a organizáciu v zdravotníctve na základe požiadaviek aplikačnej praxe.
 
K bodu 10
Na základe požiadaviek aplikačnej praxe sa ustanovuje, že na riadenie a organizáciu ošetrovateľskej praxe má sestra spĺňať požiadavku vysokoškolského vzdelania druhého stupňa, odbornú spôsobilosti na výkon špecializovaných pracovných činností a požadovanú odbornú prax.  
 
K bodu 11
Prechodné ustanovenia v záujme jednotnej aplikačnej praxe po nadobudnutí účinnosti nariadenia vlády. 
 
K bodu 12
Zosúladenie stupňov vzdelania, v ktorých sa môže pôrodná asistentka vzdelávať na vysokých školách, so Sústavou študijných odborov Slovenskej republiky vydanou Ministerstvom školstva, vedy, výskumu a športu Slovenskej republiky. 
 
K bodu 13
Na základe požiadaviek aplikačnej praxe sa rozširujú kvalifikačné predpoklady na výkon odborných pracovných činností v zdravotníckom povolaní fyzik.
 
K bodu 14
Na základe požiadaviek aplikačnej praxe sa rozširujú kvalifikačné predpoklady na výkon odborných pracovných činností v zdravotníckom povolaní laboratórny diagnostik. 
 
K bodu 15
Transpozícia smernice, ktorou sa upravuje najnižší počet hodín teoretickej výučby a praktickej výučby zubného lekára.
 
K bodu 16
Transpozícia smernice, ktorou sa spresňuje ustanovenie o odbornej  príprave farmaceuta.
 
K bodu 17
Transpozícia smernice, ktorou sa spresňuje odborná príprava sestier.
 
K bodu 18
Transpozícia smernice, ktorou sa upravuje ustanovenie o odbornej príprave pôrodnej asistentky. 
 
K bodu 19
Transpozícia smernice, ktorou sa spresňuje ustanovenie o odbornej príprave pôrodnej asistentky. 
 
K bodu 20
Transpozícia smernice, ktorou sa dopĺňa ustanovenie týkajúce sa štúdiom získaných vedomostí pôrodnej asistentky.
 
K bodu 21
Úprava súvisiaca s navrhovaným doplnením prílohy č. 2 časti E písm. d) piatym bodom (21. bod).
 
K bodu 22
Transpozícia smernice, ktorou sa dopĺňajú vedomosti, ktoré má nadobudnúť pôrodná asistentka po absolvovaní predpísaného štúdia.
 
K bodu 23
Doplnenie novej certifikovanej pracovnej činnosti na základe požiadaviek aplikačnej praxe, ktorej absolvovanie umožní lekárovi so špecializáciou v špecializačnom odbore reumatológia, endokrinológia, ortopédia alebo v špecializačnom odbore vnútorné lekárstvo  pri poskytovaní zdravotnej starostlivosti pacientom s osteoporózou a metabolickým ochorením kostí správne  a efektívne indikovať diagnostické metódy a účelnú farmakoterapiu. 
 
K bodu 24
Na základe požiadavky vysokošpecializovaných kardiochirurgických pracovísk sa pre sestry do sústavy špecializačných odborov zaraďuje nový špecializačný odbor perfuziológia, ktorého cieľom je pripraviť sestry pre špecifickú problematiku vedenia mimotelového obehu a obsluhy systémov na podporu zlyhávajúceho srdca.  
 
K bodu 25
Doplnenie špecializačných odborov pre zdravotníckych laborantov, ktoré v minulosti existovali. Aplikačná prax ukázala, že tieto špecializačné odbory je potrebné ponechať pre výkon špecializovaných pracovných činností zdravotníckych laborantov na jednotlivých úsekoch laboratórií. 
 
K bodu 26
Zosúladenie s ustanovením § 12 ods. 4 písm. a), podľa ktorého podmienkou na riadenie a organizáciu ošetrovateľskej praxe je vysokoškolské vzdelanie druhého stupňa.
 
K bodu 27
V nadväznosti na navrhovaný § 71a (bod 8), ktorým sa ustanovuje započítanie časti špecializačného štúdia v zdravotníckom povolaní lekár po splnení predpísaných požiadaviek, sa v prílohe č. 4a taxatívne ustanovujú špecializačné odbory špecializačného štúdia, na ktoré sa započítanie vzťahuje.
 
K bodu 28
Dopĺňa sa transpozičná príloha.
 
K bodu 29
            Zosúladenie terminológie s terminológiou používanou v zákone č. 131/2002 Z. z.  o vysokých školách v znení neskorších predpisov. 
 
K čl. II
Dátum nadobudnutia účinnosti sa navrhuje tak, aby ustanovenia, ktoré transponujú smernicu Európskeho parlamentu a Rady 2013/55/EÚ z 20. novembra 2013, ktorou sa mení smernica 2005/36/ES o uznávaní odborných kvalifikácií a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu (nariadenie o IMI), nadobudli účinnosť v rovnakom čase ako zákon o uznávaní dokladov o vzdelaní a uznávaní odborných kvalifikácií a o zmene a doplnení niektorých zákonov a  iné zákony, ktoré transponujú predmetnú smernicu.